สรุปรายงานสอบบัญชีของผู้สอบบัญชีรับอนุญาต

ชื่อผู้สอบบัญชี : นายปรีชา อรุณนารา ผู้สอบบัญชีรับอนุญาต เลขทะเบียน 5800

  บริษัทสำนักงาน อีวาย จำกัด

ผู้สอบบัญชีรับอนุญาต
ได้ตรวจสอบงบการเงินรวมและเฉพาะบริษัทตามมาตรฐานการสอบบัญชีที่รับรองทั่วไปของไทย
สำหรับ ปี 2562 โดยที่ผู้สอบบัญชีรับอนุญาต มีความเห็นดังนี้

สรุปรายงานของผู้สอบบัญชีสำหรับปีสิ้นสุดวันที่ 31 ธันวาคม 2562

ผู้สอบบัญชีได้ตรวจสอบงบการเงินรวมของบริษัท เดลต้า อีเลคโทรนิคส์ (ประเทศไทย) จำกัด
(มหาชน) และบริษัทย่อย (กลุ่มบริษัท) ซึ่งประกอบด้วยงบแสดงฐานะการเงินรวม ณ วันที่ 31
ธันวาคม 2562 งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม สำหรับปี สิ้นสุดวันเดียวกัน
และหมายเหตุประกอบงบการเงินรวม รวมถึงหมายเหตุสรุปนโยบายการบัญชีที่สำคัญ
และได้ตรวจสอบงบการเงินเฉพาะกิจการของบริษัท เดลต้า อีเลคโทรนิคส์ (ประเทศไทย) จำกัด
(มหาชน) ด้วยเช่นกัน

ผู้สอบบัญชีเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2562
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท เดลต้า อีเลคโทรนิคส์
(ประเทศไทย) จำกัด (มหาชน) และบริษัทย่อย และเฉพาะของบริษัท เดลต้า อีเลคโทรนิคส์
(ประเทศไทย) จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้อมูลทางการเงินทั้งหมดที่จะกล่าวในเอกสารฉบับนี้เป็นข้อมูลสำหรับรอบปีบัญชี สิ้นสุด ณ วันที่ 31
ธันวาคม 2562 2561 และ 2560 และได้จัดทำขึ้นในรูปของงบการเงินรวม (Consolidated
Basis)

  ------------------------------------------ -------- ---------- -------- ----------
  สรุปข้อมูลทางการเงิน (จากงบการเงินรวม)                   2562       2561     2560

  สินทรัพย์รวม                                  ล้านบาท   45,958     48,201   46,154

  หนี้สินรวม                                    ล้านบาท   12,952     14,260   13,680

  ส่วนของผู้ถือหุ้น                                ล้านบาท   33,006     33,941   32,474

  ทุนจดทะเบียน                                 ล้านบาท   1,259      1,259    1,259

  ทุนชำระแล้ว                                  ล้านบาท   1,247      1,247    1,247

  อัตราส่วนทางการเงิน                                                        

  อัตราส่วนสภาพคล่อง                                                         

  อัตราส่วนสภาพคล่อง                            เท่า      2.99       3.07     3.09

  อัตราส่วนสภาพคล่องหมุนเร็ว                      เท่า      2.04       2.22     2.35

  อัตราส่วนสภาพคล่องกระแสเงินสด                  เท่า      0.45       0.37     0.38

  อัตราส่วนหมุนเวียนลูกหนี้การค้า                    เท่า      4.81       4.82     4.70

  ระยะเวลาเก็บหนี้เฉลี่ย                          วัน       75         75       77

  สรุปข้อมูลทางการเงิน (จากงบการเงินรวม)                   2562       2561     2560

  อัตราส่วนหมุนเวียนสินค้าคงเหลือ                   เท่า      4.42       4.78     4.90

  ระยะเวลาขายสินค้าเฉลี่ย                        วัน       81         75       74

  อัตราส่วนหมุนเวียนเจ้าหนี้                        เท่า      5.66       5.69     5.49

  ระยะเวลาชำระหนี้                             วัน       67         66       71

  วงจรเงินสด                                  วัน       89         84       80

  ข้อมูลและอัตราส่วนที่แสดงความสามารถในการหากำไร                                

  ขาย                                        ล้านบาท   51,172     53,067   49,224

  อัตราการเพิ่มขึ้น(ลดลง) ของยอดขาย               (%)      (3.6%)     7.8%     5.0%

  กำไรขั้นต้น                                   ล้านบาท   10,474     12,123   12,547

  อัตรากำไรขั้นต้น                               (%)      20.47%     22.84%   25.49%

  ค่าใช้จ่ายจากการดำเนินงาน (รวมค่าวิจัยและพัฒนา)    ล้านบาท   8,180      7,378    6,976

  อัตราค่าใช้จ่ายจากการดำเนินงาน                  (%)      16.00%     13.90%   14.17%
  (รวมค่าวิจัยและพัฒนา) ต่อยอดขาย                                              

  อัตรากำไรจากการดำเนินงาน                     (%)      4.48%      8.94%    11.32%

  อัตรารายได้อื่น/รายได้รวม                       (%)      1.35%      1.52%    2.11%

  กำไรสุทธิ                                    ล้านบาท   2,952      5,126    4,929

  อัตราการเพิ่มขึ้น (ลดลง) ของกำไรสุทธิ             (%)      (42.42%)   4.00%    (10.64%)

  อัตรากำไรสุทธิต่อยอดขาย                        (%)      5.77%      9.66%    10.00%

  อัตรากำไรสุทธิต่อรายได้รวม                      (%)      5.69%      9.51%    9.80%

  อัตราผลตอบแทนต่อส่วนของผู้ถือหุ้น                  (%)      8.82%      15.44%   15.32%

  อัตราส่วนแสดงประสิทธิภาพในการดำเนินงาน                                       

  อัตราผลตอบแทนต่อสินทรัพย์                       (%)      6.27%      10.87%   10.68%

  อัตราผลตอบแทนต่อสินทรัพย์ถาวร                   (%)      46.78%     82.27%   89.99%

  อัตราการหมุนของสินทรัพย์                        เท่า      1.10       1.14     1.09

  อัตราส่วนการวิเคราะห์ฯ นโยบายทางการเงิน                                      

  อัตราส่วนหนี้สินต่อส่วนของผู้ถือหุ้น                   เท่า      0.40       0.42     0.42

  อัตราส่วนในความสามารถชำระดอกเบี้ย              เท่า      3,095.00   509.04   222.73

  อัตราการจ่ายเงินปันผล                          (%)      76.07%*    55.96%   55.68%
  ------------------------------------------ -------- ---------- -------- ----------

* อยู่ระหว่างการนำเสนอเพื่ออนุมัติจากที่ประชุมผู้ถือหุ้นสามัญประจำปี 2563

คำอธิบายและการวิเคราะห์ที่จะกล่าวต่อไปนี้ควรศึกษาควบคู่ไปกับงบการเงินรวมและหมายเหตุประกอบงบการเงิน
ในกรณีที่ไม่ได้กำหนดไว้เป็นอย่างอื่น
ข้อมูลทางการเงินทั้งหมดที่แสดงในเอกสารฉบับนี้ได้ถูกนำเสนอในสกุลเงินบาท
โดยบริษัทฯได้นำเสนองบการเงินตามมาตรฐานการรายงานทางการเงินของไทย (TFRS)
ที่ปรับปรุงเพื่อให้สอดคล้องตามมาตรฐานการรายงานทางการเงินระหว่างประเทศ (IFRS)
ข้อมูลทางการเงินทั้งหมดที่จะกล่าวในเอกสารฉบับนี้เป็นข้อมูลสำหรับรอบปีบัญชี สิ้นสุด ณ วันที่ 31
ธันวาคม 2562 2561 และ 2560 และได้จัดทำขึ้นในรูปของงบการเงินรวม (Consolidated
Basis)

ผลการดำเนินงานเปรียบเทียบระหว่างรอบปีบัญชี 2562 กับรอบปีบัญชี 2561 และ 2560 หน่วย :
ล้านบาท

[]

รายได้จากการขายและบริการแบ่งตามกลุ่มธุรกิจ

  -------------------------------- -------- -------- -------- -------- -------- --------
  กลุ่มผลิตภัณฑ์                        2562              2561              2560     

                                   รายได้    %        รายได้    %        รายได้    %

  กลุ่มเพาเวอร์อิเล็กทรอนิกส์ (Power      32,296   63.1%    34,404   64.8%    31,051   63.1%
  Electronics)                                                                  

  กลุ่มผลิตภัณฑ์โครงสร้างพื้นฐาน           16,587   32.4%    16,394   30.9%    16,153   32.8%
  (Infrastructure)                                                              

  กลุ่มผลิตภัณฑ์อัตโนมัติ (Automation)     2,120    4.2%     1,826    3.5%     1,809    3.7%

  ผลิตภัณฑ์อื่นๆ                        168      0.3%     443      0.8%     211      0.4%

    ยอดขายรวม                      51,172   100.0%   53,067   100.0%   49,224   100.0%
  -------------------------------- -------- -------- -------- -------- -------- --------

  หมายเหตุ

-   ส่วนงานเพาเวอร์อีเลคโทรนิคส์ (Power electronics segment)
    เป็นส่วนงานที่ทำการออกแบบ ผลิต และจำหน่ายเพาเวอร์ซัพพลายสำหรับคอมพิวเตอร์
    เซิร์ฟเวอร์ อุปกรณ์เครื่องใช้สำนักงาน เครื่องใช้ในครัวเรือน
    และอุปกรณ์อีเลคโทรนิคส์ที่ใช้ในรถยนต์ โดยผลิตภัณฑ์หลักได้แก่ดีซี-ดีซีคอนเวอร์เตอร์
    เพาเวอร์ซัพพลายสำหรับคอมพิวเตอร์และเซิร์ฟเวอร์ ผลิตภัณฑ์ที่มีการออกแบบโดยเฉพาะ
    ผลิตภัณฑ์อีเลคโทรนิคส์ที่ใช้ในรถยนต์ พัดลมระบายความร้อน
    ตัวแปลงกระแสไฟฟ้าสำหรับอุปกรณ์ที่ใช้ในอุตสาหกรรมและครัวเรือน
    รวมถึงโซลินอยด์และอีเอ็มไอ ฟิลเตอร์ เป็นต้น

-   ส่วนงานระบบโครงสร้างพื้นฐาน (Infrastructure segment)
    เป็นส่วนงานที่ทำการออกแบบ ผลิต
    และติดตั้งระบบโครงสร้างพื้นฐานสำหรับเทคโนโลยีสื่อสารข้อมูล
    และโครงสร้างพื้นฐานสำหรับระบบพลังงาน โดยผลิตภัณฑ์หลักได้แก่ ระบบโทรคมนาคม
    พลังงานทดแทน ระบบเก็บพลังงาน และพลังงานกำลังสูง เป็นต้น

-   ส่วนงานระบบอัตโนมัติ (Automation segment) เป็นส่วนงานที่ทำการออกแบบ ผลิต
    และติดตั้งระบบอัตโนมัติสำหรับภาคอุตสาหกรรมและอาคาร โดยผลิตภัณฑ์หลักได้แก่
    ระบบอัตโนมัติสำหรับเครื่องจักร ระบบขับเคลื่อนสายการผลิต ระบบเซ็นเซอร์อัจฉริยะ
    และระบบแสงสว่างอัตโนมัติสำหรับอาคาร เป็นต้น

ยอดขายตามงบการเงินรวมในปี 2562 มีจำนวน 51,172 ล้านบาท ลดลงร้อยละ 3.6 จากปี
2561 แต่เพิ่มขึ้นร้อยละ 4.0 จากปี 2560
เนื่องจากการลดลงของยอดขายในกลุ่มผลิตภัณฑ์เพาเวอร์อิเล็กทรอนิกส์ (Power Electronics)
โดยเฉพาะอย่างยิ่งยอดขายในกลุ่มเพาเวอร์ซัพพลายที่ใช้สำหรับรถยนต์ (Electric Vehicle
Solutions) ซึ่งลดลงร้อยละ 23 จากปีก่อน

โครงสร้างรายได้จากการขายแบ่งตามเขตภูมิศาสตร์

[]

ในปี 2562 ยอดขายในทวีปเอเชียยังครองอันดับหนึ่งอย่างต่อเนื่อง
ถึงแม้ว่าสัดส่วนจะลดลงจากร้อยละ 46 ในปี 2561 มาอยู่ที่ร้อยละ 36 ในปี 2562
อันดับต่อมาได้แก่ แถบอเมริกาเหนือซึ่งเพิ่มขึ้นจากร้อยละ 26 มาอยู่ที่ร้อยละ 34
ในขณะที่ยุโรปยังคงมีสัดส่วนอยู่ที่ร้อยละ 27-28 เช่นเดียวกับปีก่อน

  รายได้อื่น

รายได้อื่นจำนวน 725 ล้านบาทในปี 2562 ประกอบด้วยรายการหลัก ดังนี้

-   รายได้จากดอกเบี้ยรับจำนวน 238 ล้านบาทลดลงจากปี 2561 จำนวน 2.4
    ล้านบาทเนื่องจากมีการโอนเงินฝากประจำบางส่วนที่ครบกำหนดมาพักไว้ที่บัญชีออมทรัพย์
    และเพิ่มขึ้นจากปี 2560 จำนวน 45 ล้านบาทตามลำดับ
    เนื่องจากการปรับอัตราดอกเบี้ยของธนาคารกลางสหรัฐอเมริกา จากร้อยละ 0.75 ในปี
    2560 มาอยู่ที่ร้อยละ 1.50 ในปี 2561 และร้อยละ 1.75 ในปี 2562

-   กำไรจากอัตราแลกเปลี่ยนจำนวน 33 ล้านบาท ลดลง 143 ล้านบาทและ 31 ล้านบาทจากปี
    2561 และปี 2560 ตามลำดับ เนื่องจากในปี 2560
    อัตราแลกเปลี่ยนมีแนวโน้มแข็งค่าขึ้นอย่างต่อเนื่อง แต่ได้อ่อนค่าลงชั่วคราวในปี 2561
    และกลับมาแข็งค่าอย่างต่อเนื่องอีกครั้งในปี 2562 อย่างไรก็ตาม บริษัทฯ
    ไม่มีนโยบายที่จะเก็งกำไรเกี่ยวกับอัตราแลกเปลี่ยน
    แต่ยังคงมีนโยบายป้องกันความเสี่ยงแบบคุ้มครองสถานะสุทธิของเงินแต่ละสกุลแบบเต็มจำนวน
    เพื่อลดความเสี่ยงที่อาจเกิดขึ้นจากความผันผวนของอัตราแลกเปลี่ยน

  []

  แหล่งที่มา : ธนาคารแห่งประเทศไทย

  ต้นทุนขายและค่าใช้จ่าย

ต้นทุนขาย

ต้นทุนขายในปี 2562 เมื่อเทียบกับยอดขายคิดเป็นร้อยละ 79.5 เพิ่มขึ้นจากร้อยละ 77.2
และร้อยละ 74.5 ในปี 2561 และปี 2560 ตามลำดับ เนื่องจากส่วนผสมของผลิตภัณฑ์ที่ต่างกัน
(การชะลอคำสั่งซื้อของลูกค้าในกลุ่มเพาเวอร์ซัพพลายที่ใช้สำหรับรถยนต์และการเริ่มต้นผลิตและจำหน่ายผลิตภัณฑ์เน็ตเวอร์คสวิทซ์
(Network Switch) ซึ่งยังไม่ถึงจุดคุ้มทุนในปี 2562) และการแข็งค่าของเงินบาท
ประกอบกับการเพิ่มขึ้นของค่าเสื่อมราคาจากการลงทุนในเครื่องจักรและอุปกรณ์เพื่อเพิ่มประสิทธิภาพในการผลิตภายใต้โครงการ
Delta Smart Manufacturing ซึ่งจะช่วยยกระดับความสามารถในการแข่งขันได้ในระยะยาว

ค่าใช้จ่ายด้านการขายและบริหาร

ในปี 2562 ค่าใช้จ่ายในการขายและบริหาร (รวมค่าวิจัยและพัฒนา) เพิ่มขึ้นร้อยละ 10.9 จากปี
2561
เนื่องจากการยกระดับทีมวิจัยและพัฒนาในเยอรมันเพื่อตอบสนองต่อการเติบโตของธุรกิจยานยนต์ไฟฟ้าในยุโรป
และเพิ่มขึ้นร้อยละ 17.3 จากปี 2560 เนื่องจากบริษัทฯ
ได้ทำสัญญาขอใช้ทรัพย์สินทางปัญญาและเทคโนโลยี (Intellectual Property & Technology
License Agreement) กับบริษัทที่เกี่ยวข้องแห่งหนึ่ง
เพื่อเพิ่มขีดความสามารถในการพัฒนาผลิตภัณฑ์ใหม่ๆ
ให้ทันกับความก้าวหน้าของเทคโนโลยีที่เปลี่ยนแปลงอย่างรวดเร็วและความต้องการของตลาดที่ไม่หยุดนิ่ง

ในขณะเดียวกัน บริษัทฯ ได้มีการลงทุนจัดตั้งบริษัทแห่งใหม่ในปี 2561
เพื่อดำเนินการวิจัยและพัฒนาผลิตภัณฑ์ยานยนต์ไฟฟ้าในสหรัฐอเมริกาและผลิตภัณฑ์ยานยนต์ไฟฟ้าเพื่อการอุตสาหกรรมและโลจิสติกในยุโรป
เพื่อสร้างหลักประกันว่าบริษัทฯ จะสามารถเติบโตอย่างยั่งยืนในระยะยาว

กำไร

อัตรากำไรจากการดำเนินงานต่อยอดขายในปี 2562 ลดลงมาอยู่ที่ร้อยละ 4.5 เทียบกับร้อยละ
8.9 ในปี 2561 และร้อยละ 11.3 ในปี 2560 ตามลำดับ
เนื่องจากการเพิ่มขึ้นของต้นทุนขายและค่าวิจัยและพัฒนาดังที่กล่าวไว้ข้างต้น
ส่งผลให้อัตรากำไรสุทธิลดลงมาอยู่ที่ร้อยละ 5.8 หรือมีจำนวน 2,952 ล้านบาท เทียบกับร้อยละ
9.7 ในปี 2561 และร้อยละ 10.0 ในปี 2560 โดยมีอัตรากำไรต่อหุ้นอยู่ที่ 2.37 บาทต่อหุ้น
ลดลงจากอัตราหุ้นละ 4.12 บาทต่อหุ้นในปี 2561 และ 3.95 บาทต่อหุ้นในปี 2560

สินทรัพย์และหนี้สิน

  สินทรัพย์

ณ วันที่ 31 ธันวาคม 2562 บริษัทฯ มีสินทรัพย์รวมทั้งสิ้น 45,958 ล้านบาท ลดลงร้อยละ 4.7
และร้อยละ 0.1 จากปี 2561 และปี 2560 ตามลำดับ
มีอัตราผลตอบแทนต่อสินทรัพย์รวมเฉลี่ยร้อยละ 6.3 เทียบกับปี 2561 และ 2560 ที่มีอัตราร้อยละ
10.9 และ 10.7 ตามลำดับ
สืบเนื่องจากการเพิ่มขึ้นของต้นทุนขายและค่าวิจัยและพัฒนาดังที่กล่าวไว้ข้างต้น

สินทรัพย์ของบริษัทฯ แบ่งเป็นกลุ่มหลักๆ และมีการเปลี่ยนแปลง ดังนี้

[]

สัดส่วนของสินทรัพย์แต่ละประเภทระหว่างปี 2562 2561 และ 2560

[]

-   เงินสดและเงินฝากธนาคาร (รวมเงินลงทุนชั่วคราว) ณ วันที่ 31 ธันวาคม 2562 มีจำนวน
    12,395 ล้านบาท ลดลงจากปี 2561 และ 2560 ร้อยละ 21.7 และร้อยละ 29.3
    ตามลำดับ เนื่องจากมีการลงทุนในที่ดิน อาคารและเครื่องจักรเพิ่มขึ้นรวม 5,312
    ล้านบาทในอินเดีย และประเทศไทย

-   ยอดลูกหนี้การค้าสุทธิ ณ วันที่ 31 ธันวาคม 2562 มีจำนวน 9,739 ล้านบาท ลดลงจากปี
    2561 และปี 2560 ที่ร้อยละ 15.7 และร้อยละ 7.0 ตามลำดับ
    เนื่องจากการหดตัวของธุรกิจประเภท Branding ที่มีกำหนดระยะเวลาการชำระหนี้ที่ยาวนาน
    ในขณะเดียวกัน บริษัทฯ และบริษัทย่อยได้บันทึกค่าเผื่อหนี้สงสัยจะสูญเป็นจำนวน 62
    ล้านบาทเนื่องจากลูกค้าของธุรกิจประเภท Branding รายหนึ่งมีการชำระล่าช้า

-   สินค้าคงเหลือ สินค้าคงเหลือ ณ วันที่ 31 ธันวาคม 2562 มีจำนวน 8,964 ล้านบาท
    ลดลงร้อยละ 5.3 จากปี 2561 และเพิ่มขึ้นร้อยละ 16.7 ของปี 2560 ตามลำดับ
    เนื่องจากการสั่งซื้อวัตถุดิบเพิ่มขึ้นจากสภาวะตึงตัวของตลาดชิ้นส่วนอิเล็กทรอนิกส์ในปี 2561
    ในขณะเดียวกัน บริษัทฯ ได้มีการตั้งสำรองสินค้าล้าสมัยจำนวน 217 ล้านบาท
    โดยยอดที่เพิ่มขึ้นมาจากการตั้งสำรองเพิ่มในประเทศไทย และอินเดีย

  - ที่ดิน อาคารและอุปกรณ์ ณ วันที่ 31 ธันวาคม 2562 มีจำนวน 11,600 ล้านบาท
  เพิ่มขึ้นจากปี 2561 และปี 2560 ที่ร้อยละ 41.9 ร้อยละ 58.9 ตามลำดับ
  เนื่องจากการบริษัทฯ
  และบริษัทย่อยมีการลงทุนสร้างศูนย์วิจัยและโรงงานแห่งใหม่ในประเทศอินเดียและมีการลงทุนในเครื่องจักรและอุปกรณ์เพื่อทดแทนเครื่องจักรเก่า
  รวมทั้งเพิ่มกำลังการผลิตและประสิทธิภาพในการผลิตเพื่อให้เป็นการผลิตแบบอัตโนมัติในประเทศไทยภายใต้โครงการ
  “Delta Smart Manufacturing”

หนี้สินและสภาพคล่อง

ณ วันที่ 31 ธันวาคม 2562 บริษัทฯ มีหนี้สินรวมทั้งสิ้น 12,952 ล้านบาท เพิ่มขึ้นจากปี 2561
ที่ร้อยละ 9.2 และร้อยละ 4.4 ของปี 2560 ตามลำดับ โดยอัตราหนี้สินต่อส่วนผู้ถือหุ้นอยู่ที่ 0.40
เท่า ลดลงจาก 0.42 เท่าของปี 2561 และปี 2560 ซึ่งแสดงให้เห็นว่าบริษัทฯ
สามารถดำรงโครงสร้างเงินทุนที่เหมาะสมและมีความเสี่ยงทางการเงินในระดับต่ำ

หนี้สินแบ่งเป็นกลุ่มหลักๆ ได้ดังนี้

[]

ผลตอบแทนต่อส่วนของผู้ถือหุ้น

ณ วันที่ 31 ธันวาคม 2562 ส่วนของผู้ถือหุ้นมีจำนวน 33,006 ล้านบาท ลดลงร้อยละ 2.8 จากปี
2561 แต่เพิ่มขึ้นร้อยละ 1.6 จากปี 2559 เนื่องจากมีการลงทุนจำนวนมากในระหว่างปี
ในขณะที่อัตราผลตอบแทนต่อส่วนของผู้ถือหุ้นในปี 2562 ลดลงมาอยู่ที่ร้อยละ 8.8 เทียบกับร้อยละ
15.4 ของปี 2561 และที่อัตราร้อยละ 15.3 ของปี 2560 จากสาเหตุตามที่กล่าวมาข้างต้น